Captain játék menete

A játék során a játékosok az általuk irányított birodalom területeire, seregeire, illetve a többi játékoshoz kapcsolódó viszonyára vonatkozó parancsokat ad ki, és rendezi megfelelő sorrendbe. A parancsokat a játék weboldalán lehet beküldeni. Ez a felület rögzíti a beküldött utasításokat, és tételesen tájékoztat az esetleges hibákról.

Ezután, a várakozási idő eltelte után, vagy ha minden játékos jelezte, hogy készen van, futtatásra kerül a szerveren a forduló, amely során előáll az *eredmény* oldal, amely játékosonként tartalmazza az adott forduló eseményeit. Ez szintén a játék felületén megnyitható, vagy ott le is tölthető.

#### **Legutóbbi forduló eredményeinek kiértékelése**

Amikor egy játék fordulója lefut a játékos a területeinek és seregeinek állapotát, illetve a kör során történt eseményeket az *eredmény* oldalon tekintheti meg. Ez aloldalakon csoportosítva tartalmazza a birodalom adatait, amely a következő fülekből áll:

* Fejléc adatok
* Gazdasági adatok
* Diplomáciával kapcsolatos adatok
* A seregekre és a stratégiára vonatkozó adatok
* Hadműveleti adatok
* Térképi adatok

#### **A következő körre vonatkozó parancsok kiadása**

A parancsok kiadása, a játék oldalán, egy parancslista szerverre beküldésével történik. Ezt a felületen, vagy egy szövegszerkesztőben kell összeállítani, ügyelve a szintaktikára, illetve arra, hogy a parancsok paraméterei csak az adott körben létező seregekre, vagy akkor uralt területekre vonatkozhatnak.

A beküldött utasítások feldolgozása (szintaktikai és szemantikai ellenőrzése rögtön megtörténik, és erről a szerver válaszüzenetet küld, amit a beküldő felületen lehet megtekinteni.

A beküldött parancsok **teljes egészében felülírják** az adott körre korábban beküldött utasításokat.

Ha bizonyos parancsok, vagy azok paraméterezése hibás (szintaktikai hiba) azok is rögzítésre kerülnek, de a kör futtatásakor nem veszi ezeket figyelembe a szerver.

#### **Parancsok állapota, utasítások írásának befejezése (készre jelentés)**

Egy forduló lefutása után a játékos parancsírással kapcsolatos állapota WAITING, vagyis a szerver "várja", hogy megtörténjen a parancsok leadása.

Ha az utasítások elküldésre kerülnek, az első ilyen esetben a parancsírással kapcsolatos állapot DRAFT-ra vált.

A kiadható parancsok között szerepel egy olyan is (FINAL), amely jelzi a szervernek, hogy a játékos késznek gondolja a kiadott utasításokat, és tőle mehet a futtatás. Ekkora az adott játékban az állapota DRAFT-ról FINAL-ra változik. Ez csak akkor történik meg, ha a parancs paraméterezése helyes és meg van adva a következő fordulóhoz tartozó azonnali futtatás kód is. Ez megtalálható a forduló fejlécében és a parancs kiadási oldalon is. Ez körönként változik, hogy a legutóbbi parancsok ismételt elküldése véletlenül ne állítsa az állapotot FINAL-ra.

Ha a kiadott FINAL parancs paramétere nem megfelelő, vagy a parancs nincs benne az utasítások listájában, az állapot visszaáll DRAFT-ra.

#### **A forduló futtatása és az eredményeinek elérhetővé tétele**

Függően attól, hogy az adott játék milyen beállításokat tartalmaz, a feltételek teljesülésekor a szerver automatikusan futtatja a fordulót. Ekkor értelmezésre kerülnek minden játékos leadott utasításai, és előáll minden játékos eredmény oldala.

A forduló rá vonatkozó eredményeit minden játékos a játék oldalán megtekintheti.

A játékos felületen módosítható beállításaitól függően 3 szintű értesítés lehetséges:

* e-mailben kimegy az értesítő levél a fordulóról, amelyben az eredményeket részletező fájl(ok) is szerepelnek,
* e-mailben kimegy az értesítő levél, fájl(ok) nélkül,
* Nincs e-mail értesítés sem.

Vissza a főoldalra